da en da nl ca da da da es da nb da da da da da da da da da da da de da sv da da de da da da de da da da nb da da da en en nb da da da nl da en da da es nl da
Nyt nordisk humanistisk center skal skabe nye forståelser af verdens samfundsudfordringer | Syddansk Universitet
1.9.2022 11:33:31 CEST | Syddansk Universitet
Ved hjælp af en donation fra Den A.P. Møllerske Støttefond etablerer Københavns Universitet og Syddansk Universitet et nyt forskningscenter – Nordic Humanities Center for Challenge-Based Inquiry. Centeret skal med afsæt i humanistiske discipliner bidrage med nuancering, perspektivering, nye forståelser og handlemuligheder i forhold til de helt store samfundsudfordringer som for eksempel klimakrisen og pandemier.
Nordic Humanities Center for Challenge-Based Inquiry etableres med en bevilling på 60 millioner kroner fra Den A.P. Møllerske Støttefond.
”I min bog er humanismen kommet lidt i baggrunden. Det tjener ikke mennesket. Målet med centeret er således at bringe flere humanistiske perspektiver på verdens udfordringer i spil og på den måde supplere de tekniske videnskaber med nye handlemuligheder og visioner”, siger formand for Den A.P. Møllerske Støttefond, Ane Mærsk Mc-Kinney Uggla.
Centeret bliver et væsentligt forskningscenter med udgangspunkt i humanistiske faglige discipliner, som for eksempel sprog, historie og litteratur.
Nordic Humanities Center for Challenge-Based Inquiry bliver forankret på såvel Københavns Universitet som Syddansk Universitet.
”Jeg er taknemlig for den tillid, Den A.P. Møllerske Støttefond har vist vores universitet, og jeg vil glæde mig til at følge de humanistiske forskeres arbejde, når de skal omsætte deres viden til løsninger på de store og samtidsrelevante udfordringer. Jeg er overbevist om, at de stærke humanistiske forskningsmiljøer på Københavns Universitet og Syddansk Universitet – som her får mulighed for at afprøve nye former for samarbejde – vil kunne bidrage med perspektiver, nuancer og analyser og med et dybere historisk perspektiv, der samtidig peger fremad”, udtaler rektor Henrik C. Wegener ved Københavns Universitet’.
Rektor Jens Ringsmose ved Syddansk Universitet tilføjer:
”Vores samfund står overfor en række problemer, der udfordrer vores sammenhængskraft, måden vores samfund skal se ud på, og for klimakrisens vedkommende, vores klodes tilstand. Aldrig har den humanistiske forskning været vigtigere i forhold til at forstå kompleksiteten af problemerne og de etiske udfordringer, som vi står overfor. Vi er derfor meget taknemmelige for donationen, som indebærer, at humanistiske forskere på SDU og KU får endnu bedre muligheder for at bidrage med løsninger på de store udfordringer, vi står overfor”.
En lang række forskere fra Københavns Universitet og Syddansk Universitet, både erfarne og unge talenter, vil blive tilknyttet centeret. Desuden ansættes en centerleder og administrative medarbejdere, der ikke mindst skal bistå med det store formidlingsarbejde, der forventes af centeret.
Forskerne vil som udgangspunkt indgå i aktiviteterne og forskningen i centeret i ét-års intervaller for at supplere centerets kernestab og den akademiske centerledelse. Hvert forskerteam vil blive sammensat af forskere fra Danmark suppleret med forskere fra især de øvrige nordiske lande, men også fra resten af verden. Der vil blive arbejdet målrettet med at formidle centerets resultater bredt.
Den A.P. Møllerske Støttefonds bevilling på 60 millioner kroner gør det muligt at drive centeret i seks år fra og med 2023.
Bolette Marie Kjær JørgensenPressechefSDU Kommunikation
Tlf:93 50 72 16bomk@sdu.dk
Information om Syddansk Universitet
Følg pressemeddelelser fra Syddansk Universitet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Syddansk Universitet
Spionage- og sikkerhedseksperter er samlet på Langeland5.10.2022 15:50:06 CEST | Pressemeddelelse
Forholdet mellem Vesten og Ruslands ledelse er elendigt, og det var det også under Den Kolde Krig. Hvad det betød for sikkerheden i Europa og spionagen mellem landene er et af de temaer, som 40 internationale eksperter diskuterer på Langelandsfortet lige nu.
Mette Raunkiær, ny professor i rehabilitering og palliation3.10.2022 12:28:32 CEST | Pressemeddelelse
Mette Raunkiær udnævnes i til professor i rehabilitering og palliation i primærsektor ved REHPA, Videncenter for Rehabilitering og Palliation, Odense Universitetshospital og Syddansk Universitet.
Kunstig blodåre skal forhindre tillukning og betændelse27.9.2022 12:05:35 CEST | Pressemeddelelse
Forskere fra SDU og Odense Universitetshospital vil udvikle en revolutionerende kunstig blodåre. EU støtter projektet med 40 millioner kroner.
SDU-drones to secure property rights for Sierra Leone23.9.2022 14:21:46 CEST | Press release
Using drones, researchers from SDU are in Sierra Leone these days to measure land for registers. Te World Bank has donated USD 41 million to te work, in a pilot project with Engineers Without Borders. Te goal is to secure te property rights of te local population in one of te world's poorest countries, where te land has high value for plantation management and extraction of raw materials.
Med støtte fra Verdensbanken: Danske droner måler matrikler i Sierra Leone23.9.2022 14:10:36 CEST | Pressemeddelelse
I Sierra Leone har man ikke skøder, som vi kender det fra Danmark. Et hold droneforskere fra SDU befinder sig lige nu i det afrikanske land, hvor de hjælper med at opmåle matrikler i et pilotprojekt med Ingeniører Uden Grænser. Verdensbanken har doneret 41 millioner dollars til satsningen, som skal sikre ejendomsretten i et af verdens fattigste lande, hvor jorden har høj værdi til plantagedrift og udvinding af råstoffer.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022